**Ա Մ Փ Ո Փ Ա Թ Ե Ր Թ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅՈՒՆՈՒՄ ԿԱՐԿՏԱՊԱՇՏՊԱՆ ՑԱՆՑԵՐԻ ՆԵՐԴՐՄԱՆ ՀԱՄԱՐ ՏՐԱՄԱԴՐՎՈՂ ՎԱՐԿԵՐԻ ՏՈԿՈՍԱՎՃԱՐՆԵՐԻ ՍՈՒԲՍԻԴԱՎՈՐՈՒՄ** **ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ԳԵՐԱՏԵՍՉՈՒԹՅՈՒՆՆԵՐԻՑ ՍՏԱՑՎԱԾ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| Առարկության,առաջարկության հեղինակը (գրության ստացման ամսաթիվը, գրության համարը) | Առարկության, առաջարկության բովանդակությունը | Եզրակացություն | Կատարված փոփոխությունները |
| 1. | 2. | 3. | 4. |
| ՀՀ արդարադատության նախարար25.02.2019թ.թիվ 01/14/3899-19գրություն | «Հայաստանի Հանրապետության գյուղատնտեսությունում կարկտապաշտպան ցանցերի ներդրման համար պետական աջակցության ծրագիրը հաստա­տելու մասին» Հայաստանի Հանրապետության կառավարության որոշ­ման նախագծի վերաբերյալ առաջարկություններ չունենք: | Ընդունվել է ի գիտություն: |  |
| ՀՀ արտակարգ իրավիճակների նախարար 26.02.2019թ.թիվ 1/06.1/1466-19 գրություն | Արտակարգ իրավիճակների նախարարությունը «Հայաս­­տանի Հանրապետության գյուղատնտե­սությու­նում կարկտապաշտպան ցանցերի ներդրման համար պետական աջակցության ծրագիրը հաստատելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունի: | Ընդունվել է ի գիտություն: |  |
| ՀՀ տարածքային կառավարման և զարգացման նախարարի 27.02.2019թ.թիվ 01/15.2/1415-19 գրություն | Հայաստանի Հանրապետության կառավարության որոշ­ման նախագծի վերաբերյալ ՀՀ տարածքային կառավար­ման և զարգացման նախարարությունն ընդհանուր առմամբ առարկություններ չունի։Միաժամանակ առաջարկում ենք քննարկել վատ վարկային պատմություն ունեցող հողօգտագործողներին աջակցելու մեխանիզմները։ | Ընդունվել է ի գիտություն: |  |
| Ի պատասխան ՀՀ ԳՆ 12.02.2019թ. N ԳԳ/ՌՆ-2/592-19 գրության ՀՀ տնտեսական զարգացման և ներդրումների նախարարի 22.02.2019թ.թիվ 01/16.6/1314-19գրություն | «Հայաստանի Հանրապետության կառավարության 2017 թվականի օգոստոսի 31-ի թիվ 37 արձանագրային որոշման մեջ փոփոխություններ կատարելու մասին» ՀՀ կառավարության արձանագրային որոշման նախագծի վերաբերյալ դիտողություններ և առաջարկություններ չունի  | Ընդունվել է ի գիտություն: |  |
| Ի պատասխան ՀՀ ԳՆ 12.02.2019թ. N ԳԳ/ՌՆ-2/592-19 գրության ՀՀ ֆինանսների նախարարի 23.02.2019 թ. թիվ 01/29/2797-19 գրություն | Նախագծի հավելվածով ներկայացված՝ Հայաստանի Հանրապետության գյուղատնտե­սությունում կար­կտա­պաշ­տպան ցանցերի ներդրման համար պետական աջակցության ծրագրի (այսուհետ՝ Ծրագիր) 18-րդ կետում նշվում է, որ Ծրագրի հիմնական նպատակը՝ մատչելի պայմաններով, մասնավորապես՝ նպատակային վարկերի տոկոսադրույքի կամ ներդրված կապիտալի սուբսիդավորման մեխանիզմների կիրառմամբ գյուղատնտեսությունում տնտեսավարողների կողմից կարկտապաշտպան ցանցերի ներդրման խթանումն է, իսկ Ծրագրի 26-րդ կետով նախատեսվում է Ծրագիրը իրագործել 2 բաղադրիչով, մասնավորապես՝ մատչելի նպատակային վարկերի տրամադրում (այսուհետ՝ 1-ին բաղադրիչ) և կատարված կապիտալ ներդրումների սուբսիդավորում (այսուհետ՝ 2-րդ բաղադրիչ): 1-ին բաղադրիչի դեպքում վարկերը կտրամադրվեն մինչև 7 տարի մարման ժամկետով, տարեկան մինչև 12 % տոկոսադրույքով, և վարկի տոկոսադրույքի մասնակի սուբսիդավորումը կիրականացվի այնպիսի չափա­քանակով, որպեսզի վարկը տնտեսվարողին տրամա­դրվի 2 % տոկոսադրույքով: 2-րդ բաղադրիչով նախա­տեսվում է 20 տոկոսի չափով սուբսիդավորել մինչև 5 հեկտար խաղողի կամ պտղատու այգում կարկտա­պաշտպան ցանցերի տեղակայման փաստացի կա­տարված կապիտալ ներդրումները: Այդ կապակցությամբ կարծում ենք, որ 2-րդ բաղադրիչի կիրառման նպատա­կահարմարությունը լրացուցիչ քննարկման և հստակեց­ման կարիք ունի հաշվի առնելով Ծրագրի շրջանակում տրամադրված վարկի ժամկետը և տոկոսի սուբսիդա­վորման մեծ չափը: Մասնավորապես անհրաժեշտ ենք համարում լրացուցիչ հաշվարկ-հիմնավորումների ներ­կա­յա­ցումը, որը թույլ կտա գնահատել Ծրագրի կա­տարման ժամանակ պետական բյուջեից կատարվող ֆինանսավորման արդյունավետությունը և հաշվարկել ծախս/արդյունք ցուցանիշը:Պետք է նկատի ունենալ նաև, որ Ծրագրի շրջանակում նշված գործընթացը չի կարող դիտարկվել որպես սուբսիդիա, քանի որ համաձայն ՀՀ կառա­վարության 27.12.2018թ. Հայաստանի Հանրա­պետութ­յան 2019 թվականի պետական բյուջեի կատարումն ապահովող միջոցառումների մասին N 1515-Ն որոշման 1-ին կետի 1-ին ենթակետի՝ սուբսիդիան՝ պետության անունից և (կամ) պետության հանձնարարությամբ օրենքով սահմանված գնով անմիջական շահա­ռուին/վերջնական սպառողին կազմակերպության կողմից որպես նվազագույն շահավետ գնից ցածր գնով ապրանքների արտադրության, արտահանման, ներմուծ­ման, աշխատանքների կատարման և ծառայությունների մատուցման արդյունքում կազմակերպությանը նվազա­գույն շահավետ գնի և սահմանված գնի դրական տարբերության կամ դրա մի մասի փոխհատուցումն է: Ընդ որում, ՀՀ 2019 թվականի պետական բյուջեում ընդգրկված՝ Հայաստանի Հանրապետության գյուղա­տն­տեսությունում հակակարկտային ցանցերի ներդրման համար տրամադրվող վարկերի տոկոսադրույքների սուբսիդավորում միջոցառմամբ՝ գյուղատնտեսությունում տնտեսավարողների կողմից կարկտապաշտպան ցանցերի ներդրմանը նպաստելու համար նախատեսված է միայն նպատակային վարկերի տոկոսադրույքի սուբսիդավորման մեխանիզմների կիրառումը: 2. Ծրագրի 32-րդ կետով ներկայացված ընթացակարգի հետ կապված հստակեցման կարիք ունեն մի շարք հարցեր, որոնք Ծրագրով ներկայացված չեն, մասնավորապես՝ ու՞մ է ներկայացվելու դիմումը և այլ անհրաժեշտ փաստաթղթերը, ու՞մ կողմից է իրականացվելու սուբսիդիա տրամադրելու նպատակով ներկայացված փաստաթղթերի ստուգման աշխատանք­ները, ինչ ընթացակարգերով է իրականացվելու սուբսիդիայի տրամադրումը և այլն: Միաժամանակ հստակեցման կարիք ունի՝ արդյոք Ծրագրի 2-րդ բաղադրիչի պարագայում շահառուն կարող է առանց մասնագիտական կազմակերպության (կապալառուի) իրա­կա­նացնել կարկտապաշտպան ցանցերի տեղակայ­ման աշխատանքները, եթե այո, ապա տվյալ պարագայում պարզաբանման կարիք ունի, թե ինչպես և ինչ փաստաթղթերի միջոցով է շահառուն հավաստելու տեղակայման հետ կապված ծախսերի չափը:Համաձայն Ծրագրի 42-րդ կետի՝ Ծրագրով նախատեսված թիրախային քանակությունն ապահով­վելու դեպքում առաջիկա 7 տարում ակնկալվում է, որ նախադրյալներ կստեղծվեն մատչելի մեխանիզմների կիրառմամբ տարեկան շուրջ 193 հա խաղողի և պտղատու այգիների հակակարկտային ցանցերի ներդման համար: Այդ կապակցությամբ հայտնում ենք, որ ՀՀ կառավարության 27.12.2018թ. N 1515-Ն որոշման 11-րդ հավելվածով Հայաստանի Հանրապետության գյուղատնտեսությունում հակակարկտային ցանցերի ներդրման համար տրամադրվող վարկերի տոկոսա­դրույքների սուբսիդավորում միջոցառման գծով որպես արդյունքային ցուցանիշ է նախատեսված 395 հա տարածքի վրա կարկտապաշտպան ցանցային համա­կարգերի տեղակայումը, ուստի պարզաբանման կարիք ունի Ծրագրով ներկայացված՝ որպես արդյունքի ցուցանիշ հանդիսացող հեկտարի չափաքանակի շեղումը ՀՀ կառավարության 27.12.2018թ. N 1515-Ն որոշմամբ սահմանված չափաքանակից:4. Միաժամանակ, հայտնում ենք, որ ՀՀ վար­չապետի 2018 թվականի հուլիսի 24-ի N 02/14.7/20103-18 հանձնարարականի 16-րդ կետի համաձայն՝ ՀՀ կառավարությունն այլևս իրավասու չէ ընդունելու արձանագրային որոշումներ և անհրաժեշտության դեպքում նախագծերը պետք է ներկայացվեն Օրենքի 34-րդ հոդվածի 2-րդ մասին համաձայն՝ նորմատիվ իրավական ակտում փոփոխություն կամ լրացում կարող է կատարվել միայն նույն տեսակի և բնույթի նորմատիվ իրավական ակտով: Օրենքի 46-րդ հոդվածի 1-ին մասի համաձայն՝ այն նորմատիվ ենթաօրենսդրական ակտերը, որոնք ընդունած մարմինները 2015 թվականի փոփոխություններով Սահմանադրության կամ համապատասխան մարմին­ներին կամ պաշտոնատար անձանց ենթաօրենսդրական նորմատիվ իրավական ակտ ընդունելու լիազորություն սահմանող օրենքների ուժի մեջ մտնելուց հետո այլևս իրավասու չեն ընդունելու ենթաօրենսդրական նորմա­տիվ իրավական ակտեր, շարունակում են գործել, սակայն արգելվում է դրանցում փոփոխություններ և լրացումներ կատարել: Սույն մասով նախատեսված ակտերի գործողությունը կարող է դադարեցնել այդ ակտերով սահմանված հարաբերությունները կարգավո­րելու իրավասություն ունեցող մարմինը: | Ընդունվել է:  | Ներկայացված առաջար­կությունների հիման վրա ծրագիրն ամբողջությամբ լրա­մշակ­վել է և համապատաս­խա­նեցվել ՀՀ կառավարության 27.12.2018թ. N 1515-Ն որոշմանը: |
|  |
|  |
|  |